गोड्डा में लाठी चार्ज के खिलाफ फूंका पुतला
गाेड्डामें पावर प्लांट की जनसुनवाई में लोगों पर लाठी चार्ज के खिलाफ झाविमो ने सोमवार को गिरिडीह टावर चौक पर सीएम का पुतला दहन किया। सरकार के खिलाफ जम कर नारेबाजी की और लाठी चार्ज को लोकतंत्र पर हमला बताया। पार्टी के जिला अध्यक्ष महेश राम ने कहा कि गोड्डा में अडानी के पावर प्लांट की जनसुनवाई में लोगों पर सरकार ने लाठी चलवाई। इससे साफ होता है कि यह सरकार पूंजीपतियों के इशारे पर कुछ भी कर सकती है। भाजपा सरकार के के इस तानाशाही रवैये का झाविमो विरोध करता है। पूर्व विधायक ज्योतिंद्र प्रसाद ने कहा कि भाजपा सरकार का यह तानाशाही रवैया झारखंड की जनता कभी बर्दाश्त नहीं करेगी। जब इस देश में इंदिरा की तानाशाही नहीं चली तो रघुवर दास क्या चीज है। अजय रंजन ने कहा कि हर हाल में इस कॉरपोरेट सरकार को उखाड़ फेंकना है। इस सरकार से जनता का कभी भला नहीं होना है।
नगर अध्यक्ष नवीन सिन्हा ने कहा कि रघुवर सरकार के इस जनविरोधी नीति का झाविमो कड़े शब्दों में निंदा करता है। कार्यक्रम में मीडिया प्रभारी राजेश जायसवाल, विनोद वर्मा, सुमन सिन्हा, टेको रविदास, प्रकाश चंद्र मिश्र, पंकज गुप्ता, मो बब्बन, मो सरफराज, गुड्डू सिन्हा, अजय रंजन, मुस्लिम अंसारी, मो आजम, शिबू तुरी आदि मौजूद थे।
सीएम का पुतला दहन करते झाविमो कार्यकर्ता।
bho_Deva hin_Deva awa_Deva awa_Deva